Jürgen Heinsch
Hans Jürgen Heinsch (Lübeck, 4 july 1940 – 14 july 2022) wie in Dútsk fuotballer dy't as doelman spile foar SC Empor Rostock, letter Hansa Rostock. By dyselde klup wie er nei syn aktive karriêre wurksum as trainer-coach. Heinsch helle in brûnzen Olympyske medalje.

Heinsch spile yn totaal sân offisjele ynterlannen foar it fuotbalalvetal fan de Dútske Demokratyske Republyk yn de perioade 1963 - 1965. Under lieding fan bûnscoach Károly Sós makke hy syn debút op 4 septimber 1963 yn de freonskiplike wedstriid tsjin Bulgarije (1 -1) yn Magdeburg. Heinsch makke diel út fan it Dútsk ienheidsteam op de Olympyske Simmerspullen 1964, dêr't de ploech de brûnzen medalje wûn.

Dútsk fuotballer
Dútsk Olympysk dielnimmer
Persoan berne yn 1940
Persoan stoarn yn 2022